sagorsarker/bangla-wikipedia huggingface dataset:
আজিজুল হক চৌধুরী

আজিজুল হক চৌধুরী বাংলাদেশের দিনাজপুর জেলার একজন রাজনীতিবিদ ও সাবেক জাতীয় সংসদ সদস্য। ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগ থেকে দিনাজপুর-৬ আসনের সংসদ সদস্য নির্বাচিত হয়েছিলেন।
আজিজুল হক চৌধুরী বাংলাদেশের দিনাজপুর জেলায় জন্মগ্রহণ করেন।
৯ম জাতীয় সংসদ নির্বাচনে দিনাজপুর-৬ আসন থেকে বাংলাদেশ আওয়ামী লীগের হয়ে মহাজোট থেকে সংসদ সদস্য নির্বাচিত হয়েছিলেন। পরবর্তী দুইটি নির্বাচনে (২০১৪ ০ ২০১৮ সালে) বাংলাদেশ আওয়ামী লীগ থেকে শিবলী সাদিককে মনোনয়ন দিলে তিনি নির্বাচন করেন নাই। তিনি ২০২৪ সালের নির্বাচনে তিনি সতন্ত্র প্রার্থী হিসেবে অংশ নিয়ে ৮২ হাজার ৫১৫ ভোট পেয়ে পরাজিত হন।
মীর সাব্বির

জাতীয় চলচ্চিত্র পুরস্কার প্রাপ্ত বাংলাদেশ টেলিভিশনের তালিকাভুক্ত নাট্যশিল্পী মীর সাব্বির মাহমুদ হচ্ছেন একজন বাংলাদেশী অভিনেতা, পরিচালক ও উপস্থাপক। বিনোদন জগতে তার পদচারণা শুরু হয় বরগুনা থিয়েটারে যোগদানের মাধ্যমে (১৯৮৮-৯৯)। ‘রাত জাগা ফুল’ ছবিতে অভিনয়ের জন্য রাষ্ট্রীয় সম্মাননা পেয়েছেন।
জাতীয় চলচ্চিত্র পুরস্কার প্রাপ্ত অভিনেতা মীর সাব্বির বাংলাদেশ বেতার এবং বাংলাদেশ টেলিভিশনের তালিকাভুক্ত নাট্যশিল্পী হিসাবে তালিকাভুক্ত হন (১৯৯৬)। এরপর থেকে বিজ্ঞাপন, অসংখ্য টিভি নাটকে অভিনয় করে দর্শকদের সব সময় ভালো কাজ উপহার দেয়ার মাধ্যমে বাংলাদেশের মানুষের মনে জায়গা করে নিয়েছেন।
মীর সাব্বির'র পৈতৃক নিবাস বরগুনা সদর উপজেলার ২ নম্বর গৌরীচন্না ইউনিয়নের ছোট গৌরীচন্না গ্রামে ১৯৭৬ সালের ১ই অক্টোবর জন্মগ্রহণ করেন। বাবা মীর মাহবুবুল আলম এবং মা আখতারা খানম
বরগুনা জিলা স্কুল থেকে এস এস সি (১৯৯১), বরগুনা সরকারি কলেজ থেকে এইচএসসি (১৯৯৩), আদমজী ক্যান্টনমেন্ট কলেজ থেকে বি.কম ডিগ্রি অর্জন করেন (১৯৯৬), এবং জগন্নাথ বিশ্ববিদ্যালয় থেকে এম.কম ডিগ্রি অর্জন করেন (১৯৯৮-৯৯)।
নিজের ইচ্ছেতেই মূলতঃ অভিনয় শুরু করেন। "পুত্র" নামে একটি নাটক দিয়ে তার টেলিভিশন অভিনয়ের কর্মজীবন শুরু করেছিলেন (১৯৯৯)।
তার টেলিভিশন নাটকের অভিষেক বরিশাল বনাম নোয়াখালী এবং মকবুল নাটক-ধারাবাহিক পরিচালনায় আত্মপ্রকাশ করেছিলেন। "নোয়াশাল" মীর সাব্বির পরিচালিত টেলিভিশন নাটক একটি জনপ্রিয় সিরিয়াল। এছাড়া তার পরিচালনা ও অভিনয়ে অনেক নাটক রয়েছে। এছাড়া তিনি অনেক চলচ্চিত্রেও অভিনয় করেছেন, তার মাঝে উলেখ্যযোগ্য ভালবাসা এমনই হয়, কি যাদু করিলা।
বেশ কিছু বিজ্ঞাপন চিত্রেও কাজ করেছেন তিনি। তার মাঝে উলেখ্যযোগ্য
মীর সাব্বির ফারজানা চুমকি কে বিয়ে করেন(২০০৩)। বর্তমানে তাদের দুই সন্তান রয়েছে। একজন ফারশাদ, অন্যজন সানদিদ।
মীর সাব্বির ১৯৯৯ সাল হতে এ পর্যন্ত একাধিক ছবি নাটক টেলিফিল্ম ও বিজ্ঞাপনে অভিনয় করেছেন। 
গ্রামীণ ফোন সহ অনেক কোম্পানির বিজ্ঞাপনে অভিনয় করেছেন তিনি। 
তার প্রথম পরিচালনা নাটক নোয়াশাল এর পর মালেক হতে সাবধান, মকবুল সহ প্রায় শতাধিক নাটক পরিচালনা করেছেন। তার প্রথম পরিচালিত ছবি হলো রাত জাগা ফুল।
এ. এ. মারুফ সাকলান

কর্নেল (অব.) এ.এ. মারুফ সাকলান (জন্ম: ৩ মে ১৯৪৪- মৃত্যু: ১৮ এপ্রিল ২০১৭) বাংলাদেশের নীলফামারী জেলার একজন রাজনীতিবিদ। তিনি ২০০৮ সালের জাতীয় সংসদ নির্বাচনে নীলফামারী-৪ আসনে মহাজোট থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়ে ছিলেন।
এ এ মারুফ সাকলানের জন্ম ৩ মে ১৯৪৪ সালে নীলফামারী জেলার কিশোরগঞ্জ উপজেলার বাজে ডুমুরিয়া গ্রামে। তিনি মরহুম আইনুদ্দিন সাকলানের বড় ছেলে। পাঞ্জাব বিশ্ববিদ্যালয় থেকে স্নাতক ডিগ্রি অর্জন করে তিনি পাকিস্তান মিলিটারি একাডেমির প্রশিক্ষণপ্রাপ্ত একজন সামরিক কর্মকর্তা হিসেবে কর্মজীবন শুরু করেন।
সামরিক বাহিনীর চাকরি থেকে অবসর গ্রহণের পর ১৯৮৯ সাল থেকে তিনি বাংলাদেশ আওয়ামী লীগে যোগদান করেন এবং ২০০৮ সালে নবম জাতীয় সংসদ নির্বাচনে নীলফামারী-৪ আসনে (সৈয়দপুর-কিশোরীগঞ্জ আংশিক) মহাজোট থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়ে ছিলেন। নবম সংসদে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সদস্য ছিলেন তিনি।
কর্নেল (অব.) এ.এ. মারুফ সাকনাল দীর্ঘদিন বার্ধক্যজনিত বিভিন্ন রোগে ভুগের পর ১৮ এপ্রিল ২০১৭ মঙ্গলবার সকাল সাড়ে ১০টায় ঢাকায় সম্মিলিত সামরিক হাসপাতালে(সিএমএইচ) তিনি মারা যান। মৃত্যুকালে তার বয়স হয়েছিল ৭৩ বছর। মৃত্যুকালে তিনি ১ ছেলে, ১ মেয়ে ছাড়াও অসংখ্য গুনগ্রাহী রেখে গেছেন। ঢাকা সেনানিবাসে তার প্রথম জানাযা হয় এবং সংসদ ভবনে দ্বিতীয় জানাযা শেষে রাষ্ট্রীয় মর্যাদায় বনানী কবরস্থানে তার দাফন সম্পন্ন হয়।
মানব যৌন পৃথকীকরণ

মানুষের মধ্যে যৌন বিভেদ বা পৃথকীকরণ হল মানুষের মধ্যে যৌন পার্থক্য বিকাশের প্রক্রিয়া । এটি যৌনাঙ্গ নিরাধারণের পরে উৎপাদিত হরমোনগুলির ক্রিয়ার ফলস্বরুপ ফেনোটাইপিক কাঠামোর বিকাশ হিসাবে সংজ্ঞায়িত হয়। যৌন পার্থক্যের মধ্যে বিভিন্ন যৌনাঙ্গের বিকাশ এবং অভ্যন্তরীণ যৌনাঙ্গগুলি, স্তন, শরীরের চুলের বিকাশে এবং লিঙ্গ সনাক্তকরণে ভূমিকা পালন করে। 
যৌন পার্থক্যের বিকাশ মানুষের মধ্যে উপস্থিত এক্সওয়াই লিঙ্গ-নির্ধারণ ব্যবস্থার সাথে শুরু হয় এবং জটিল প্রক্রিয়াগুলি একটি অভিন্ন জাইগোট থেকে পুরুষ এবং মহিলা মানবের মধ্যে ফেনোটাইপিক পার্থক্যের বিকাশের জন্য দায়ী। মহিলাদের সাধারণত দুটি এক্স ক্রোমোজোম থাকে এবং পুরুষদের সাধারণত একটি ওয়াই ক্রোমোজোম এবং একটি এক্স ক্রোমোজোম থাকে। ভ্রূণের বিকাশের প্রাথমিক পর্যায়ে, উভয় লিঙ্গেরই সমান অভ্যন্তরীণ কাঠামো ধারণ করে; হল মেসোনেফ্রিক নালী এবং প্যারামেসোনফ্রিক নালীসমূহ । ওয়াই ক্রোমোজোমে এসআরওয়াই জিনের উপস্থিতি পুরুষদের মধ্যে শুক্রাশয়ের বিকাশের কারণ এবং পরবর্তীতে হরমোনগুলি প্রকাশের ফলে প্যারামোসোনফ্রিক নালীগুলির বিকাশে বাধা দেয়। নারীদের মধ্যে, মেসোনেফ্রিক নালীসমূহের বিকাশ বাধাগ্রস্থ হয়।
ব্যতিক্রম যৌন বিকাশ, যা উভলিঙ্গত্ব হিসাবে পরিচিত, তা জেনেটিক এবং হরমোনগত কারণের ফলে হতে পারে।
আমজাদ হোসেন সরকার

আমজাদ হোসেন সরকার বাংলাদেশের নীলফামারী জেলার একজন রাজনীতিবিদ ছিলেন। ২০০১ সালের অষ্টম জাতীয় সংসদ নির্বাচনে তিনি নীলফামারী-৪ (সৈয়দপুর-কিশোরীগঞ্জ আংশিক) আসনে চারদলীয় ঐক্যজোট থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। তিনি টানা ৫ বারের পৌরসভা মেয়র এবং ১ বার উপজেলা পরিষদের চেয়ারম্যান ছিলেন।
আমজাদ হোসেন সরকার ১৯৫৮ সালের ২ ফেব্রুয়ারি বাংলাদেশের নীলফামারী জেলায় জন্মগ্রহণ করেন।
আমজাদ হোসেন সরকার তার রাজনৈতিক জীবনের প্রতিটি নির্বাচনে জয়ী হয়েছেন। একবার উপজেলা পরিষদ নির্বাচনে চেয়ারম্যান, চারবার সৈয়দপুর পৌরসভার মেয়র এবং অষ্টম জাতীয় সংসদ নির্বাচনে সংসদ সদস্য নির্বাচিত হয়েছেন তিনি।
একাদশ জাতীয় সংসদ নির্বাচনে বিএনপি থেকে আমজাদ হোসেন সরকার ও সংগীতশিল্পী বেবী নাজনীনকে মনোনয়ন দেয়া হয়েছিল। পরে আমজাদ হোসেন সরকারকে দলীয়ভাবে চূড়ান্ত মনোনয়ন দেওয়া হয়। কিন্তু তার প্রার্থিতা স্থগিত করে দেয় নির্বাচন কমিশন। ফলে তিনি ২০১৮ সালের নির্বাচনে অংশগ্রহণ করতে পারেন নি। ২০২১ সালের পৌরসভা নির্বাচনে তিনি দলীয় প্রতীকে মনোনয়ন ক্রয় করলেও দলীয়ভাবে তাকে চূড়ান্ত মনোনয়ন দেওয়া হয়নি, পরবর্তীতে তিনি সতন্ত্র প্রার্থী হয়ে নির্বাচনে অংশগ্রহণের জন্য নাম লিখিয়েছিলেন।
ডায়াবেটিকস ও শ্বাসকষ্টজনিত সমস্যা নিয়ে ৩০ ডিসেম্বর হাসপাতালে ভর্তি হন আমজাদ হোসেন সরকার। সেখানে তৃতীয় দফায় তাঁর করোনা পজিটিভ আসে। ১৪ জানুয়ারি ২০২১ সালে তিনি চিকিৎসাধীন অবস্থায় মৃত্যুবরণ করেন।
অষ্টম জাতীয় সংসদ সদস্যদের তালিকা
কামাল্লা ইউনিয়ন

কামাল্লা বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
১০.৭৬ বর্গ কি.মি.
কামাল্লা ইউনিয়নের জনসংখ্যা ১৮,৭৯৩ জন।
কামাল্লা ইউনিয়ন পূর্বে ৯নং যাত্রাপুর পশ্চিম ইউনিয়ন নামে পরিচিত ছিল।
মুরাদনগর উপজেলার উত্তর-পশ্চিমাংশে কামাল্লা ইউনিয়নের অবস্থান। এ ইউনিয়নের উত্তরে রামচন্দ্রপুর উত্তর ইউনিয়ন ও বাঙ্গরা পশ্চিম ইউনিয়ন, পূর্বে যাত্রাপুর ইউনিয়ন, দক্ষিণে মুরাদনগর সদর ইউনিয়ন এবং পশ্চিমে রামচন্দ্রপুর দক্ষিণ ইউনিয়ন অবস্থিত।
কামাল্লা ইউনিয়ন মুরাদনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
কামাল্লা মদিনাতুল উলুম কামিল মাদ্রাসা
কামাল্লা ডেঙ্গু চরন রাজ চন্দ্র উচ্চ বিদ্যালয়
যাত্রাপুর ইউনিয়ন, মুরাদনগর

যাত্রাপুর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
যাত্রাপুর ইউনিয়ন পূর্বে ১০নং যাত্রাপুর পূর্ব ইউনিয়ন নামে পরিচিত ছিল।
মুরাদনগর উপজেলার মধ্যাংশে যাত্রাপুর ইউনিয়নের অবস্থান। এ ইউনিয়নের উত্তরে বাঙ্গরা পশ্চিম ইউনিয়ন, পূর্বে চাপিতলা ইউনিয়ন ও নবীপুর পূর্ব ইউনিয়ন, দক্ষিণে নবীপুর পশ্চিম ইউনিয়ন এবং পশ্চিমে মুরাদনগর সদর ইউনিয়ন ও কামাল্লা ইউনিয়ন অবস্থিত।
যাত্রাপুর ইউনিয়ন মুরাদনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
== দর্শনীয় স্থান =
রামচন্দ্রপুর দক্ষিণ ইউনিয়ন

রামচন্দ্রপুর দক্ষিণ বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার পশ্চিমাংশে রামচন্দ্রপুর দক্ষিণ ইউনিয়নের অবস্থান। এ ইউনিয়নের উত্তরে রামচন্দ্রপুর উত্তর ইউনিয়ন, পূর্বে কামাল্লা ইউনিয়ন, দক্ষিণে মুরাদনগর সদর ইউনিয়ন, দক্ষিণ-পশ্চিমে হোমনা উপজেলার ভাসানিয়া ইউনিয়ন এবং পশ্চিমে হোমনা উপজেলার চান্দেরচর ইউনিয়ন অবস্থিত।
রামচন্দ্রপুর দক্ষিণ ইউনিয়ন মুরাদনগর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
১. পাঁচকিত্তা পুরাতন বাজার
২. পাঁচকিত্তা মৌলভীবাজার (নতুন বাজার)
চেয়ারম্যানঃ- মোঃ গোলাম কিবরিয়া খোকন।
সালেহ উদ্দিন আহমেদ

সালেহ উদ্দিন আহমেদ বাংলাদেশের লালমনিরহাট জেলার রাজনীতিবিদ ও লালমনিরহাট-২ আসনের সাবেক সংসদ সদস্য।
সালেহ উদ্দিন আহমেদ লালমনিরহাট জেলায় জন্মগ্রহণ করেন।
১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লালমনিরহাট-২ আসন থেকে সংসদ সদস্য নির্বাচিত হয়েছিলেন। ২০০১ সালের অষ্টম ও ২০০৮ সালের নবম জাতীয় সংসদ নির্বাচনে বিএনপির প্রার্থী হিসেবে তিনি লালমনিরহাট-২ আসন থেকে পরাজিত হয়েছিলেন।
মুরাদনগর সদর ইউনিয়ন

মুরাদনগর সদর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
এ ইউনিয়নের আয়তন ১৫ বর্গ কিলোমিটার।
মুরাদনগর উপজেলার পশ্চিমাংশে মুরাদনগর সদর ইউনিয়নের অবস্থান। এ ইউনিয়নের উত্তরে রামচন্দ্রপুর দক্ষিণ ইউনিয়ন ও কামাল্লা ইউনিয়ন, পূর্বে নবীপুর পশ্চিম ইউনিয়ন, দক্ষিণ-পূর্বে ধামঘর ইউনিয়ন, দক্ষিণে জাহাপুর ইউনিয়ন এবং পশ্চিমে হোমনা উপজেলার ভাসানিয়া ইউনিয়ন অবস্থিত।
মুরাদনগর সদর ইউনিয়ন মুরাদনগর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
এখানে শিক্ষার উন্নয়নের পেছনে বিরাট ভূমিকা রেখেছেন মরহূম প্রফেসর শামসুল হল মোল্লা যিনি ঢাকা বিশ্ববিদ্যালয়ের গণিত বিভাগের একজন শিক্ষক ছিলেন। তিনি এই এলাকায় ১টি কলেজ ও ১টি উচ্চবিদ্যালয় নিজ অর্থায়নে নির্মাণ করেন‌। সেই সাথে ১টি মাদরাসাও নির্মাণ করেন। তিনি এখন এলাকার একজন আদর্শ ব্যক্তি হিসেবে পরিচিত।
নবীপুর পূর্ব ইউনিয়ন

নবীপুর পূর্ব বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার পূর্বাংশে নবীপুর পূর্ব ইউনিয়নের অবস্থান। এ ইউনিয়নের উত্তরে চাপিতলা ইউনিয়ন, পশ্চিমে যাত্রাপুর ইউনিয়ন ও নবীপুর পশ্চিম ইউনিয়ন, দক্ষিণে দেবিদ্বার পৌরসভা এবং পূর্বে দেবিদ্বার উপজেলার রসুলপুর ইউনিয়ন অবস্থিত।
নবীপুর পূর্ব ইউনিয়ন মুরাদনগর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
1) Begali medium
2) Two Government Primary School in Gunjar Village.
১. বাখরনগর হাশেমিয়া ফাজিল মাদ্রাসা
২. গুঞ্জর ইসলামিয়া আলিম মাদ্রাসা
3. Gunjar North Para Primary School
4. Gunjar South Para Primary School
1) Road Transportation
2) Use private car, jeep, Motorcycle
বুড়ি নদী ও মীরের খাল
Beltali Bazar.
Bot tala Kali Mondir (Gunjar, Gopalnath Bari), Jagannath Mondir (Gunjar, Dengunath Chowdhuri Bari), Modhu gosai Akhra (Gunjar, Dotta Bari), Srichaitanna Akhra (Gunjar, Sarkar Bari), Moha Sasan (Gunjar, Poschim Para), Beltali Bazar (Gunjar, Middle Point)
জনাব আবুল খায়ের, (চেয়ারম্যান ইউপি)
ঠাকুর মান্দা মন্দির

ঠাকুর মান্দা মন্দির বা শ্রীশ্রী রঘুনাথ জিউ মন্দির হলো বাংলাদেশের নওগাঁ জেলার মান্দা উপজেলায় ঠাকুর মান্দা গ্রামে অবস্থিত একটি রাম মন্দির। এই মন্দিরটি প্রায় তিনশো বছরের পুরনো। মন্দিরের পূর্বদিকে রয়েছে শিব নদী।
একসময় মন্দিরের চারদিকে ছিল বিল। একদিন মান্দার বিলে স্নান করতে যান এক দরিদ্র অন্ধ ব্রাহ্মণ। তিনি ছিলেন রামভক্ত। স্নানকালে তিনি রাম, লক্ষ্মণ ও সীতা বিগ্রহ পান। তিনি বিগ্রহগুলোকে কোলে করে নিজের বাড়ি নিয়ে যান। পরে তিনি মন্দির তৈরি করে পুজো অর্চনা শুরু করেন। এতে তিনি তার দৃষ্টিশক্তি ফিরে পান। আর তার দরিদ্রতাও দূর হয়ে যায়। এ কথা লোকমুখে ছড়িয়ে পড়লে নাটোরের রাণী ভবানী ১৭৮০ সালে এই মন্দিরটি বড়ো পরিসরে নির্মাণ করেন। মন্দিরের সেবাইত ছিলেন “মানদাদেবী”। তার নামে এই এলাকার নাম মান্দা‌ হয়েছে। এছাড়া রঘুনাথ নামে মন্দিরের এক পুজারীর কথা শোনা যায়। জাগ্রত মন্দির হওয়ার জন্য মন্দিরের নাম শ্রী শ্রী রঘুনাথ জিউ মন্দির হয়েছে। ২০২০ সালের ৭ সেপ্টেম্বর ভারত সরকারের অর্থে তৈরি মন্দিরের বিশ্রাম ভবনের উদ্বোধন করা হয়।
এই মন্দিরটি খুব জাগ্রত। এই মন্দিরে মানত করে অনেকের ইচ্ছে পূরণ হয়েছে। অনেকে দৃষ্টিশক্তি ফিরে পেয়েছে । অনেকের সন্তান লাভ হয়েছে। মানতে অনেক মৃত শিশু প্রাণ ফেরার কথাও শোনা যায়। অনেক মুসলিমও এখানে মানত করে। বাসন্তী পূজার মহানবমীতে মন্দিরে রামচন্দ্রের পূজার মাধ্যমে রাম নবমী উৎসব শুরু হয়।যা ১৫ দিন অবদি চলে। রাম নবমীতে এখানে ৯ দিনের মেলা বসে। এছাড়া মন্দিরে লক্ষাধিক ভক্ত আসে বাংলাদেশ ও ভারতের বিভিন্ন জায়গা থেকে।
নান্দাইল দিঘী

নান্দাইল দিঘি জয়পুরহাট জেলার অবস্থিত একটি ঐতিহাসিক দিঘী। এটি জয়পুরহাট জেলার সবচেয়ে বড় দিঘী।
দিঘীটি জয়পুরহাট শহর থেকে ১৯ কিলোমিটার পূর্বে কালাই উপজেলার পুনট ইউনিয়নের নান্দাইল গ্রামে অবস্থিত।
এক সময় এই দীঘি চারপাশে ঘন বন ও উচুঁ নিচু টিলা থাকলেও বর্তমানে তা সাফ করে বসতি গড়ে উঠেছে। এর দৈর্ঘ্যে প্রায় ১ কি.মি. এবং ৬০ একর জায়গা জুড়ে বিস্তৃত। দিঘীটির আয়তন ৫৯.৪০ একর । শীত কালে এখানে প্রচুর অতিথি পাখির আগমন ঘটে। প্রাকৃতিক সৌন্দর্য্যের কারণে বর্তমানে দিঘীটি দর্শনিয় স্থান হিসেবে ব্যাপক পরিচিতি লাভ করেছে। বর্তমানে দিঘীটির পাড়ে নান্দাইল নামক একটি কলেজ স্থাপিত হয়েছে।
কথিত আছে মৌর্য্য বংশের সম্রাট নন্দলাল ১৬১০ সালে এই ঐতিহাসিক নান্দাইল দিঘীটি খনন করেন। শুকনা মৌসুমে কৃষক প্রজাকুলের চাষ ও খাবার পানির দারুন অসুবিধার কথা চিন্তা করে এই দীঘিটি খনন করা হয়। স্থানীয় জনগণের মতে দিঘীটি এক রাতের মধ্যে খনন করা হয়েছে। 
২। জয়পুরহাট জেলা প্রশাসনের অফিসিয়াল ওয়েবসাইট
বঙ্গবন্ধু স্মৃতি জাদুঘর কমপ্লেক্স

বঙ্গবন্ধু স্মৃতি জাদুঘর কমপ্লেক্স, রাজশাহী জেলার বাগমারা উপজেলার ভবানীগঞ্জ পৌরসভায় অবস্থিত। এখানে একটি লাইব্রেরী ও একটি জাদুঘর রয়েছে। লাইব্রেরীতে বঙ্গবন্ধুর জীবনী ও মুক্তিযুদ্ধ বিষয়ক বই সংরক্ষণ রয়েছে এছাড়াও যুদ্ধবিষয়ক অনেক ছবি রয়েছে। 
প্রতিদিন অনেক দর্শনার্থী জাদুঘর দর্শন করেন।
নবীপুর পশ্চিম ইউনিয়ন

নবীপুর পশ্চিম বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার পূর্বাংশে নবীপুর পশ্চিম ইউনিয়নের অবস্থান। এ ইউনিয়নের পূর্বে নবীপুর পূর্ব ইউনিয়ন, উত্তরে যাত্রাপুর ইউনিয়ন, পশ্চিমে মুরাদনগর সদর ইউনিয়ন, দক্ষিণে ধামঘর ইউনিয়ন এবং দক্ষিণ-পূর্বে দেবিদ্বার পৌরসভা অবস্থিত।
নবীপুর পশ্চিম ইউনিয়ন মুরাদনগর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
ধামঘর ইউনিয়ন

ধামঘর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
ধামঘরের ইতিহাস সম্পর্কে বেশি কিছু জানা যায়নি,পুরনো স্থাপনাগুলোর মধ্যে ভুবনঘর এমপি ইউসুফ সাহেবের বাড়িতে একটি অনন্য সৌন্দর্যের গম্বুজ বিশিষ্ট মসজিদ রয়েছে,যা এই ইউনিয়নের ইতিহাস সম্পর্কে ধারণা দেয় l ইউনিয়নের সবচেয়ে বড় বটগাছটি রয়েছে বৃন্দারামপুর গ্রামে l
মুরাদনগর উপজেলার পূর্বাংশে ধামঘর ইউনিয়নের অবস্থান। এ ইউনিয়নের উত্তরে নবীপুর পশ্চিম ইউনিয়ন, উত্তর-পশ্চিমে মুরাদনগর সদর ইউনিয়ন ও জাহাপুর ইউনিয়ন, পশ্চিমে দারোরা ইউনিয়ন ও পাহাড়পুর ইউনিয়ন, দক্ষিণে দেবিদ্বার উপজেলার রাজামেহার ইউনিয়ন, দক্ষিণ-পূর্বে দেবিদ্বার উপজেলার গুনাইঘর দক্ষিণ ইউনিয়ন এবং পূর্বে দেবিদ্বার উপজেলার গুনাইঘর উত্তর ইউনিয়ন ও দেবিদ্বার পৌরসভা অবস্থিত।
ধামঘর ইউনিয়ন মুরাদনগর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
ধামঘর ইউনিয়নের সর্ব উত্তর দিয়ে বয়ে গেছে গুমতী নদী এবং সবচেয়ে বড় খাল টি বয়ে গেছে ইউনিয়নের পূর্ব দিক দিয়ে।4টি খাল এবং একটি নদী রয়েছে
জাহাপুর ইউনিয়ন, মুরাদনগর

জাহাপুর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
আয়তনঃ ৪৩৫৩ একর মৌজাঃ ১০ টি, ওয়ার্ডঃ ৯ টি, গ্রামঃ ১৭ টি। পরিবার সংখ্যাঃ ৫০০০।
লোক সংখ্যাঃ ৩৩৯৫০ জন। ভোটার সংখ্যাঃ ১৬৪৫৪ জন। 
মুরাদনগর উপজেলার পশ্চিমাংশে জাহাপুর ইউনিয়নের অবস্থান। এ ইউনিয়নের উত্তরে মুরাদনগর সদর ইউনিয়ন, পূর্বে ধামঘর ইউনিয়ন, দক্ষিণে দারোরা ইউনিয়ন ও ছালিয়াকান্দি ইউনিয়ন এবং পশ্চিমে তিতাস উপজেলার কলাকান্দি ইউনিয়ন অবস্থিত।
জাহাপুর ইউনিয়ন মুরাদনগর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
গোরকঘাটা জমিদার বাড়ি

মূলত কোম্পানী শাসনামলেই মহেশখালী দ্বীপটি ইংরেজদের নজরে পড়ে। সাগরের মাঝখানে অবস্থিত মনোরম দ্বীপটি, ১৭৭৯ খ্রিষ্টাব্দে রবার্ট ওয়ারলেজ নামক জনৈক ইংরেজ কর্মচারী, বন্দোবস্তি নেবার জন্য আবেদন করলে ১৭৮২ খ্রিষ্টাব্দে চট্টগ্রামে, দ্বীপটি বন্দোবস্তি সংক্রান্ত দলিল সম্পাদিত হয়।
১৭৮২ সালের ২০ নভেম্বর রবার্ট ওয়ারলেজ চট্টগ্রামের ইংরেজ কালেক্টর চার্লস ক্রাফটস-এর কাছে ২০,০০০ টাকার বিনিময়ে দ্বীপটি হস্তান্তর করেন। কিন্তু চট্টগ্রাম থেকে দুরত্ব আর যোগাযোগের অসুবিধার কারণে জনাব ক্রাফটস স্থানীয় দেওয়ান কালিচরণ কানুনগোর কাছে ৪০,০০০ টাকার বিনিময়ে দ্বীপটির মালিকানা হস্তান্তর করেন। কালিচরণ কানুনগো নিঃসন্তান ছিলেন। চণ্ডিচরণ নামক এক ছেলেকে তিনি দত্তক পুত্ররূপে গ্রহণ করেন। ১৭৯০ খ্রিষ্টাব্দে কালিচরণ কানুনগোর মৃত্যু হলে তার স্ত্রী প্রভাবতী মহেশখালীর মালিক হন।
প্রভাবতির জীবদ্দশায় চণ্ডিচরণ শরৎচন্দ্র নামক এক পুত্রসন্তান রেখে মৃত্যুবরণ করলে ১৭৯৩ খ্রিষ্টাব্দের চিরস্থায়ী বন্দোবস্তের সময় শরৎচন্দ্র অপ্রাপ্তবয়স্ক থাকায় প্রভাবতীর নামে বন্দোবস্ত হয়। পরে শরৎচন্দ্র মহেশখালী দ্বীপের প্রজাবৎসল জমিদার হন। তিনিই জনসাধারণের পানীয় জলের অভাব মোচনের জন্য বিশাল একটি দীঘি খনন করেন (যা বর্তমানে উপজেলা প্রশাসনের সম্মুখে অবস্থিত)। পাকিস্তান সৃষ্টির পর ১৯৫০ খ্রিষ্টাব্দে নুরুল আমিন সরকার কর্তৃক জমিদারী প্রথার বিলোপ ঘোষণার পূর্ব পর্যন্ত শ্রীযুক্ত বাবু অজিত কুমার রায় বাহাদুর চৌধুরী মহেশখালী দ্বীপের জমিদার ছিলেন। বাবুদের মূল বাড়ি চট্টগ্রাম জেলার আনোয়ারা উপজেলার পরৈকোড়া গ্রামে। অজিত কুমার রায় বাহাদুর প্রজাবৎসল ও শিক্ষানুরাগী ছিলেন।
ধনবাড়ী জমিদার বাড়ি

ধনবাড়ী জমিদার বাড়ি বাংলাদেশ এর টাঙ্গাইল জেলার ধনবাড়ী উপজেলায় অবস্থিত এক ঐতিহাসিক জমিদার বাড়ি। যা স্থানীয়দের কাছে নবাব প্যালেস বা নবাব মঞ্জিল নামে বেশ পরিচিত।
প্রায় ১৮০০ শতকের মাঝামাঝি সময়ে এই জমিদার বংশ বা জমিদার বাড়িটি প্রতিষ্ঠা করেন ব্রিটিশদের কাছ থেকে বাহাদুর, নওয়াব, সি.আই.ই খেতাবপ্রাপ্ত জমিদার খান বাহাদুর সৈয়দ নবাব আলী চৌধুরী। যিনি ব্রিটিশ শাসনামলে প্রথম মুসলিম হিসেবে ব্রিটিশ সরকারের মন্ত্রীত্বের পদ লাভ করেন। এছাড়াও ঢাকা বিশ্ববিদ্যালয়ের প্রতিষ্ঠাতাদের মধ্যে তিনি অন্যতম এবং বাংলা ভাষাকে পাকিস্তানের রাষ্ট্রভাষা করার প্রথম প্রস্তাবক ছিলেন তিনি। তবে একটি সূত্রমতে মোঘল শাসনামলে সেনাপতি ইস্পিঞ্জর খাঁ ও মোনোয়ার খাঁ সিংহ নামের একজনকে পরাজিত করে উক্ত জমিদারীর সূচনা করেন। তবে এই জমিদার বাড়ির প্রসিদ্ধ প্রতিষ্ঠাতা হিসেবে সৈয়দ নবাব আলী চৌধুরীকেই ধরা হয়। যদিও তার বাবা এখানে এসে প্রথমে বসতি স্থাপন করেন। তিনি বেশ সুনামের সাথে উক্ত জমিদারী পরিচালনা করতে থাকেন। এরপর জমিদারী আমল থেকে এখন পর্যন্ত তার বংশধররা উক্ত জমিদারীর আওতায় থাকায় সবকিছু দেখভাল করছেন। এই জমিদার বংশের একজন মোহাম্মদ আলী বগুড়া পাকিস্তানের তৃতীয় প্রধানমন্ত্রী ছিলেন। এবং আরেকজন সৈয়দ হাসান আলী চৌধুরী পূর্ব পাকিস্তানের শিল্প মন্ত্রী ও বাংলাদেশ গঠনের পর বাংলাদেশের রাজনৈতিক দল বি.এন.পি থেকে সংসদ সদস্য নির্বাচিত হন।
জমিদারদের বসবাসের জন্য বিভিন্ন ধরনের নকশা খচিত ছোট বড় মিলে বিশাল এক ভবন। পুরো বাড়ি জুড়ে বেশ সু-সজ্জিত বাগান রয়েছে। ভবনের পূর্বদিকে প্রায় ত্রিশ বিঘা জায়গা নিয়ে বিশাল দিঘি রয়েছে। বাড়িটিতে আরো রয়েছে ফুলের বাগান, চিড়িয়াখানা, বৈঠকখানা, গোমস্তা, নায়েব, পাইকপেয়াদার বসতি ঘর, কাচারিঘর এবং দাস-দাসীদের চত্বর। এছাড়াও প্রায় সাতশত বছরের পুরোনো মোগল আদলে তৈরি করা একটি মসজিদ। যা এখানে ধনবাড়ী মসজিদ নামে পরিচিত। এই মসজিদের পাশেই নবাব আলী চৌধুরীর কবর বা মাজার রয়েছে। যেখানে নবাব আলীর মৃত্যুর পর থেকে অদ্যাবধি চারজন ক্বারী দ্বারা প্রতিনিয়ত পবিত্র কোরআন তেলওয়াত করা হচ্ছে।
জমিদার বংশধরদের আওতায় উক্ত জমিদার সম্পত্তি থাকায় এখনো জমিদার বাড়ির সকল স্থাপনা বেশ ভালো অবস্থায় আছে। বর্তমানে একটি বেসরকারি প্রতিষ্ঠান "লাইট হাউস" উক্ত জমিদারীর দেখভালের দায়িত্বে আছেন। তারা এটির নাম দিয়েছেন "রয়্যাল রিসোর্ট।"
বাংলাদেশের যেকোন জায়গা থেকে বাসে ধনবাড়ি আসা যায়। আবার মধুপুর থেকে বাসে ১০ টাকা আর সিএঞ্জি তে ৩০টাকা ভাড়া দিয়ে ধনবাড়ি আসা যায়। ধনবাড়ি বাস স্টপ থেকে ৫মিনিট হাটলেই উক্ত জমিদার বাড়ি।
ছালিয়াকান্দি ইউনিয়ন

ছালিয়াকান্দি বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার দক্ষিণ-পশ্চিমাংশে ছালিয়াকান্দি ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে দারোরা ইউনিয়ন ও পাহাড়পুর ইউনিয়ন, দক্ষিণে পাহাড়পুর ইউনিয়ন, পশ্চিমে তিতাস উপজেলার ভিটিকান্দি ইউনিয়ন এবং উত্তর-পশ্চিমে তিতাস উপজেলার কলাকান্দি ইউনিয়ন অবস্থিত।
ছালিয়াকান্দি ইউনিয়ন মুরাদনগর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
আফসার আলী আহমেদ

আফসার আলী আহমেদ (জন্ম: ১৩ মার্চ ১৯২০, মৃত্যু: ২০ এপ্রিল ২০১৫) বাংলাদেশের একজন মুক্তিযোদ্ধা ও রংপুর ও নীলফামারী জেলার রাজনীতিবিদ ছিলেন। ১৯৭৩ সালে প্রথম জাতীয় সংসদ নির্বাচনে তিনি রংপুর-২ আসন থেকে সংসদ সদস্য নির্বাচিত হন।
আফসার আলী আহমেদের জন্ম ১৩ মার্চ ১৯২০ রংপুর বিভাগের নীলফামারী জেলায়। তিনি নীলফামারী শহরের শাহীপাড়ায় স্থায়ীভাবে বসবাস করলেও তার গ্রামের বাড়ি ছিলো জলঢাকা উপজেলার পশ্চিম বালাগ্রাম গ্রামে।
আফসার আলী আহমেদ ১৯৭০ সালে মেম্বর অব ন্যাশনাল এ্যাসেম্বলি (এমএনএ), ১৯৭২ সালে এমসিএ ও ১৯৭৩ সালে সংসদ সদস্য ছিলেন। তিনি ১৯৫২ সালে ভাষা আন্দোলনে অংশগ্রহণের মাধ্যমে  আওয়ামী লীগের রাজনীতির সঙ্গে জড়িয়ে পড়েন।  স্বাধীনতা যুদ্ধের আগে থেকে তৎকালীন নীলফামারী মহকুমা থেকে বর্তমান জেলা পর্যন্ত বিভিন্ন সময়ে মহকুমা ও জেলা আওয়ামী লীগে ৩৪ বছর সভাপতির দায়িত্ব পালন করেন।
২০ এপ্রিল (সোমবার) ২০১৫ সালে বার্ধক্যজনিত রোগে রংপুরের প্রাইম মেডিকেল কলেজ হাসপাতালে চিকিৎসাধীন অবস্থায় মারা যান। মৃত্যুকালে তিনি স্ত্রী, পাঁচ ছেলে, ছয় মেয়েসহ অসংখ্য আত্মীয় স্বজন ও গুনগ্রাহী রেখে গেছেন। নীলফামারী জেলা শহরের সার্কিট হাউস কবরস্থানে তাকে দাফন করা হয়।
পাহাড়পুর ইউনিয়ন, মুরাদনগর

পাহাড়পুর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
পাহাড়পুর ইউনিয়ন পূর্বে ২০নং পাহাড়পুর উত্তর ইউনিয়ন নামে পরিচিত ছিল।
মুরাদনগর উপজেলার দক্ষিণাংশে পাহাড়পুর ইউনিয়নের অবস্থান। এ ইউনিয়নের উত্তর-পশ্চিমে ছালিয়াকান্দি ইউনিয়ন, উত্তরে দারোরা ইউনিয়ন, পূর্বে ধামঘর ইউনিয়ন ও দেবিদ্বার উপজেলার রাজামেহার ইউনিয়ন, দক্ষিণে বাবুটিপাড়া ইউনিয়ন এবং পশ্চিমে দাউদকান্দি উপজেলার ইলিয়টগঞ্জ উত্তর ইউনিয়ন ও তিতাস উপজেলার ভিটিকান্দি ইউনিয়ন অবস্থিত।
পাহাড়পুর ইউনিয়ন মুরাদনগর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
স্টিভেন প্রুইট

স্টিভেন প্রুইট (জন্ম ১৭ এপ্রিল ১৯৮৪) হলেন একজন মার্কিন স্বেচ্ছাসেবী উইকিপিডিয়া সম্পাদক যিনি ইংরেজি উইকিপিডিয়ায় সর্বাধিক ৫০ লক্ষেরও বেশি সম্পাদনা করেছেন এবং ইংরেজি উইকিপিডিয়ার এক তৃতীয়াংশ নিবন্ধে অন্তত একটি সম্পাদনা করেছেন। এছাড়াও, তিনি ৩৩ হাজারেরও বেশি নিবন্ধ তৈরি করেছেন। ২০১৭ সালে তাকে "টাইম" ম্যাগাজিনের মাধ্যমে ইন্টারনেটের সবচেয়ে গুরুত্বপূর্ণ ২৫ প্রভাবশালীদের অন্যতম হিসাবে নামকরণ করা হয়েছিল। প্রুইট উইকিপিডিয়ায় সম্পাদনা করেন ব্যবহারকারীর নাম সেরান আমন্টিও ডি নিকোলাওয়ের অধীনে‌। তিনি উইকিপিডিয়ায় সিস্টেমেটিক পক্ষপাত হ্রাস করতে এবং রেড প্রকল্পে উইমেনের মাধ্যমে মহিলা অন্তর্ভুক্তি প্রচারে সহায়তা করেছেন।
প্রুইট ২০০২ সালে ভার্জিনিয়ার আলেকজান্দ্রিয়ায় সেন্ট স্টিফেন এবং সেন্ট অ্যাগনেস স্কুল থেকে স্নাতক হন। তিনি উইলিয়াম অ্যান্ড মেরি কলেজে পড়াশোনা করেন এবং ২০০৬ সালে শিল্প ইতিহাসের একটি ডিগ্রি নিয়ে স্নাতক হন। প্রুইটের নন-উইকিপিডিয়া সম্পর্কিত আগ্রহের মধ্যে রয়েছে ক্যাপিটল হিল চোরাল, যেখানে তিনি গান করেন। তিনি মার্কিন শুল্ক এবং সীমান্ত সুরক্ষার ঠিকাদার, যেখানে তিনি রেকর্ড এবং তথ্য দিয়ে কাজ করেন।
প্রুইট ২০০৪ সালে উইকিপিডিয়া সম্পাদনা শুরু করেন। তার প্রথম উইকিপিডিয়া নিবন্ধ ছিল পিটার ফ্রান্সিসকো সম্পর্কে, একজন পর্তুগীজ বংশোদ্ভূত বিপ্লবী যুদ্ধের নায়ক যিনি "ভার্জিনিয়া হারকিউলিস" নামে পরিচিত, এছাড়াও তিনি ছিলেন প্রুইটের "পূর্বপুরুষ" (৮ম উর্ধতন পুরুষ)। প্রুইট ২০০৬ সালে উইলিয়াম অ্যান্ড মেরি কলেজে সিনিয়র থাকাকালীন তার বর্তমান অ্যাকাউন্ট তৈরি করেন। ২০১৯ সালের ফেব্রুয়ারি মাস পর্যন্ত প্রুইট উইকিপিডিয়ায় ৩ মিলিয়নেরও বেশি সম্পাদনা করেছেন, যা ইংরেজি উইকিপিডিয়ার অন্য যে কোন সম্পাদকের চেয়ে বেশি। তিনি ২০১৫ সালে সর্বাধিক সম্পাদনার জন্য সম্পাদক জাস্টিন ন্যাপকে ছাড়িয়ে যান। প্রুইট বিশ্বাস করেন যে তিনি ২০০৪ সালের জুন মাসে উইকিপিডিয়ায় তার প্রথম সম্পাদনা করেন। তার উইকিপিডিয়া সম্পাদনায় এই সাইটের লিঙ্গ বৈষম্য দূর করার জন্য ৬০০ জনেরও বেশি নারীর উপর নিবন্ধ তৈরি করেন। প্রুইট ১৩ জানুয়ারি, ২০২০ তারিখে উইকিপিডিয়ার বিলিয়নতম সম্পাদনা ডেথ ব্রেথিং পাতায় তৈরি করেন।
প্রুইট ২০১৯ সালের জানুয়ারিতে সিবিএস দিস মর্নি এ সাক্ষাৎকার দেন। সাক্ষাৎকারে প্রুইট বর্ণনা করেন যে তৈরিকৃত প্রথম নিবন্ধটি ছিল তার দূরবর্তী পূর্বপুরুষ (পিটার ফ্রান্সিসকো) সম্পর্কে।
বাবুটিপাড়া ইউনিয়ন

বাবুটিপাড়া ইউনিয়ন বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন। পূর্বে যেটি ২১নং পাহাড়পুর দক্ষিণ ইউনিয়ন নামে পরিচিত ছিল।
বাবুটিপাড়া ইউনিয়ন পূর্বে ২১নং পাহাড়পুর দক্ষিণ ইউনিয়ন নামে পরিচিত ছিল।এই গ্রামের নামকরন নিয়ে অনেক কথা শুনা যায়। পাকিস্তান শাসনামলে এই গ্রামে প্রচুর হিন্দু সম্প্রদায় বাস করতেন। তাদের মধ্যে জাহাপুরের বাবুরা অন্যতম। তখনকার সময় এই গ্রামের বেশির ভাগ এলাকা জুড়ে গাছ-গাছালি আর বন-বাদরে ভরা ছিল। সেই থেকে এই গ্রামের নাম হয় বাবডি আরা। এরপর বাবুরা চলে গেলে আস্তে আস্তে তা পরিনত হয় মুসলিম সম্প্রদায়ের এক মহল্লায়। যেখানে হিন্দু সম্প্রদায় ছাড়া আর কোন মানুষ ছিলনা আজ সেখানে একটি পরিবার ও নেই। পরে তা সংস্কার করে বাবুটিপাড়া হিসেবে নতুন নামে সৃষ্টি করে। এই পরিষদটি ৩৩ শতাংশ জায়গার উপর অবস্থিত। স্থাপিত ১৯৯২ খ্রি:। জমিদাতা বাবুটিপাড়া গ্রামেরই সন্তান জনাব মো: আকামত আলী।
মুরাদনগর উপজেলার সর্ব-দক্ষিণে বাবুটিপাড়া ইউনিয়নের অবস্থান। এ ইউনিয়নের উত্তরে পাহাড়পুর ইউনিয়ন, পূর্বে দেবিদ্বার উপজেলার রাজামেহার ইউনিয়ন ও ভানী ইউনিয়ন, দক্ষিণে চান্দিনা উপজেলার বাতাঘাসী ইউনিয়ন এবং পশ্চিমে দাউদকান্দি উপজেলার ইলিয়টগঞ্জ দক্ষিণ ইউনিয়ন ও ইলিয়টগঞ্জ উত্তর ইউনিয়ন অবস্থিত।
বাবুটিপাড়া ইউনিয়ন মুরাদনগর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
বাবুটিপাড়া ইউনিয়নের মধ্যে বিভিন্ন ধরনের ধর্মীয় প্রতিষ্ঠান রয়েছে। এদের মধ্যে উল্লেখযোগ্য মসজিদের প্রাতকালীন মক্তব, মাদ্রাসা ও মন্দির।এসব ধর্মীয় প্রতিষ্ঠান থেকে এলাকাবাসী ধর্মীয় জ্ঞানচর্চা করে থাকে। এছাড়াও রয়েছে বেশকিছু কিন্ডারগার্টেন, প্রাইমারি স্কুল, মাধ্যমিক স্কুল ও কলেজ।
 == মসজিদ ==
অত্র ইউনিয়নে রয়েছে অত্যন্ত উন্নতমানের যাতায়াত ব্যবস্থা। গুরুত্বপূর্ণ প্রায় সব রাস্তাই পাকা। ঢাকা-চট্টগ্রাম মহাসড়কের ইলিয়টগঞ্জ বাস স্টেশন সংলগ্ন মুরাদনগর রাস্তার মাথা হতে সিএনজি বা অটোরিক্সাযোগে যাতায়াত করা যায়। তাছাড়াও ঢাকা-চট্টগ্রাম মহাসড়কের খাদঘর, দড়ানীপাড়া, লাজৈর রাস্তার মাথা থেকেও রিকশা বা সিএনজি পাওয়া যায়। অন্যদিকে পান্তি বা মুরাদনগর থেকেও সিএনজিতে করে যাতায়াত করা যায়।
•বাবুটিপাড়া আপিল মার্কেট
চেয়ারম্যানঃ মোঃ আরমান হোসেন
রামচন্দ্রপুর উত্তর ইউনিয়ন

রামচন্দ্রপুর উত্তর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
২০১১ সালের আদমশুমারি অনুযায়ী রামচন্দ্রপুর উত্তর ইউনিয়নের মোট জনসংখ্যা ১৯,৭১৮ জন। মোট পরিবার ৩,৬৩৮টি।
রামচন্দ্রপুর ইউনিয়ন পরিষদ ১৯৮১ সালে প্রতিষ্ঠিত হয়।
মুরাদনগর উপজেলার উত্তর-পশ্চিমাংশে রামচন্দ্রপুর উত্তর ইউনিয়নের অবস্থান। এ ইউনিয়নের উত্তরে শ্রীকাইল ইউনিয়ন, পূর্বে বাঙ্গরা পশ্চিম ইউনিয়ন, দক্ষিণে কামাল্লা ইউনিয়ন ও রামচন্দ্রপুর দক্ষিণ ইউনিয়ন এবং পশ্চিমে হোমনা উপজেলার চান্দেরচর ইউনিয়ন ও ব্রাহ্মণবাড়িয়া জেলার বাঞ্ছারামপুর উপজেলার ফরদাবাদ ইউনিয়ন অবস্থিত।
রামচন্দ্রপুর উত্তর ইউনিয়ন মুরাদনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এটি ৩টি মৌজায় বিভক্ত।
মুরাদনগর উপজেলা থেকে বাস, সিএনজি যোগে রামচন্দ্রপুর উত্তর ইউনিয়নে আসা যায়। সড়ক এবং নৌ পথে রামচন্দ্রপুর (উত্তর) ইউনিয়নে আসা যায়। যেমন: ঢাকা থেকে কোম্পানীগঞ্জ হয়ে রামচন্দ্রপুর বাজার/নৌ পথে ঢাকা এবং নারায়ণগঞ্জ থেকে লঞ্চে রামচন্দ্রপুর বাজার।
রামচন্দ্রপুর (উত্তর) ইউনিয়নের উল্লেখযোগ্য নদী হলো তিতাস নদী। তিতাস নদীর মাধ্যমে ইউনিয়নটি দ্বিখন্ডিত হয়েছে। নদীর দুই তীর পানি উন্নয়ন বোর্ড কর্তৃক বেড়ী বাধ নির্মাণ করা আছে। এর উপর চাঁন্দপুর ব্রীজ অবস্থিত। গোমতীর উৎপত্তি ভারতের ত্রিপুরা রাজ্যের পাহাড়ী এলাকায়। গোমতীর দৈর্ঘ্য ১৩০ কিলোমিটার বা ১২২ মিটার। এটি কুমিল্লার আদর্শ সদর, বুড়িচং, ব্রাহ্মণপাড়া, দেবিদ্বার ও মুরাদনগর উপজেলার মধ্য দিয়ে প্রবাহিত হয়ে দাউদকান্দি হয়ে মিলেছে মেঘনার মোহনায়। এক সময় এ নদীই ছিলো অত্র ইউনিয়নের যোগাযোগের প্রধান মাধ্যম। বর্তমানেও সীমিত আকারে গোমতী নদীর মাধ্যমে একস্থান থেকে অন্যস্থানে মালামাল পার করা হয়। তাছাড়া যখন বেড়ী বাধ ছিলোনা, এই গোমতী নদী বুড়িচং উপজেলা তথা কুমিল্লা জেলার দুঃখ হিসেবে বিবেচিত ছিলো। বর্তমানে এই গোমতী নদীর পানি দ্বারা কৃষিকাজ করা হয়। অধিকন্তু এই নদীতে অনেক মাছ পাওয়া যায়।
রামচন্দ্রপুর উত্তর ইউনিয়নের প্রধান বাজার হলো রামচন্দ্রপুর বাজার। এ বাজারের মোট আয়তন ৩ বর্গকিলোমিটার।
২০২৩ আইসিসি ক্রিকেট বিশ্বকাপ চূড়ান্ত বাছাই প্লেঅফ

২০২৩ আইসিসি ক্রিকেট বিশ্বকাপ চূড়ান্ত বাছাই প্লেঅফ ছিল একটি ক্রিকেট টুর্নামেন্ট যেটি ২০২৩ ক্রিকেট বিশ্বকাপের বাছাই প্রক্রিয়ার একটি অংশ হিসেবে ২০২৩ সালের মার্চ ও এপ্রিল মাসে নামিবিয়ায় অনুষ্ঠিত হয়। টুর্নামেন্টের প্রতিটি ম্যাচ একদিনের আন্তর্জাতিক (ওডিআই) হিসেবে খেলা হয়।
২০১৯–২০২৩ আইসিসি ক্রিকেট বিশ্বকাপ লিগ ২ টুর্নামেন্টের পয়েন্ট তালিকার শেষ চারটি অবস্থানে থাকা দল ও ২০১৯–২০২২ আইসিসি ক্রিকেট বিশ্বকাপ চ্যালেঞ্জ লিগের গ্রুপ এ ও বি-এর খেলায় বিজয়ী দুই দল চূড়ান্ত বাছাই প্লেঅফ টুর্নামেন্টে অংশগ্রহণের যোগ্যতা অর্জন করে। এ টুর্নামেন্টের সেরা দুটি দল ২০২৩ ক্রিকেট বিশ্বকাপ চূড়ান্ত বাছাই-এ উত্তীর্ণ হয়। এছাড়াও লিগ ২ টুর্নামেন্টের শেষ দুটি অবস্থানে থাকা দল (সংযুক্ত আরব আমিরাত ও পাপুয়া নিউ গিনি) ও চ্যালেঞ্জ লিগের গ্রুপদ্বয়ের বিজয়ী দুটি দল (কানাডা ও জার্সি)-এর মধ্যে এ টুর্নামেন্ট উচ্চতর অবস্থানে থেকে সমাপ্ত করা দলদ্বয় লিগ ২ টুর্নামেন্টের পরবর্তী আসরে উত্তীর্ণ হওয়ার পাশাপাশি একদিনের আন্তর্জাতিক মর্যাদা অর্জন করে এবং শেষ অবস্থানে থাকা দলদ্বয় চ্যালেঞ্জ লিগের পরবর্তী আসরে অংশগ্রহণ করে।
২০২৩ সালের ২০ মার্চ টুর্নামেন্টের সূচি ঘোষিত হয়।
টুর্নামেন্টের বিজয়ী ও রানার-আপ হিসেবে বাছাইপর্ব টুর্নামেন্টে উত্তীর্ণ হয় যথাক্রমে মার্কিন যুক্তরাষ্ট্র ও সংযুক্ত আরব আমিরাত। পয়েন্ট তালিকায় পাপুয়া নিউ গিনির চেয়ে ভালো অবস্থানে থেকে টুর্নামেন্ট শেষ করায় কানাডা ২০১৪ সালের পর প্রথম বার একদিনের আন্তর্জাতিক মর্যাদা লাভ করে এবং পাপুয়া নিউ গিনি একদিনের আন্তর্জাতিক মর্যাদা হারায়।
টুর্নামেন্টের জন্য নিম্নলিখিত দলসমূহ ঘোষণা করা হয়:
মার্কিন যুক্তরাষ্ট্র দলে প্রাথমিকভাবে অভিষেক পরাডকর, বৎসল বাগেলা ও সাইতেজ মুক্কামল্লকে রিজার্ভ খেলোয়াড় হিসেবে রাখা হয়। পরবর্তীতে চোটের কারণে সাইদীপ গণেশ টুর্নামেন্ট থেকে ছিটকে গেলে সাইতেজ মুক্কামল্লকে মার্কিন যুক্তরাষ্ট্রের মূল দলে অন্তর্ভুক্ত করা হয়।
২০১৭–১৮ অস্ট্রেলিয়া মহিলা ক্রিকেট দলের ভারত সফর

অস্ট্রেলিয়া জাতীয় মহিলা ক্রিকেট দল মার্চ ২০১৮ সালে ভারত জাতীয় মহিলা ক্রিকেট দল-এর সাথে খেলার জন্য ভারত সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) খেলা, যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। ডব্লিউওডিআই ম্যাচগুলো সমাপ্তির পর মার্চে উভয় দলই ইংল্যান্ড জাতীয় মহিলা ক্রিকেট দল-এর সাথে ত্রি-দেশীয় সিরিজ খেলে। অস্ট্রেলিয়া মহিলা দল সিরিজটি ৩-০তে জয় লাভ করে এবং ডব্লিউওডিআইয়ে আইসিসির র‍্যাংকিংয়ে শীর্ষে চলে আসে।
জনকপুরী পশ্চিম মেট্রো স্টেশন

জনকপুরী পশ্চিম মেট্রো স্টেশন হ'ল ব্লু লাইন এবং দিল্লি মেট্রোর ম্যাজেন্টা লাইনের মধ্যবর্তী একটি বিনিময় স্টেশন।
তৃতীয় পর্যায়ের অধীনে, জনকপুরী পশ্চিম স্টেশন ম্যাজেন্টা লাইন (জনকপুরী পশ্চিম - বোটানিকাল গার্ডেন) এর সাথে একটি ইন্টারচেঞ্জ স্টেশন হয়ে উঠেছে। এখান থেকে যাত্রীরা ইন্দিরা গান্ধী আন্তর্জাতিক বিমানবন্দর টার্মিনাল ১, হাউজ খাস এবং কালকাজি মন্দির হয়ে দক্ষিণ দিল্লি এবং নয়াডার সাথে যোগাযোগ করতে সক্ষম।
এই বিভাগটির উদ্বোধন করা হয় ২৮ শে মে ২০১৮ সালে মাননীয় মুখ্যমন্ত্রী, অরবিন্দ কেজরিওয়াল এবং কেন্দ্রীয় মন্ত্রী, মিঃ হরদীপ সিং পুরীর দ্বারা। বাণিজ্যিক কার্যক্রম শুরু হয়েছে ২৯ মে ২০১৮ সালে।
নতুন জনকপুরী পশ্চিম মেট্রো স্টেশনে স্থাপন করা এসকেলেটার বা চলন্ত সিঁড়িগুলি ভারতে যে কোনও এসকেলেটারের থেকে সর্বোচ্চ উচ্চতা রয়েছে। এই এসকেলেটারগুলির উচ্চতা ১৫.৬৫ মিটার যা কাশ্মির গেট মেট্রো স্টেশনে স্থাপন করা এসকেলেটর উচ্চতাকে ছাড়িয়ে যায়। কাশ্মির গেট মেট্রো স্টেশনের এসকেলেটরের উচ্চতা ১৪.৫৭৫ মিটার। এসকেলেটরের অনুভূমিক দৈর্ঘ্য ৩৫.৩২ মিটার। এই এসকেলেটারগুলির উচ্চতা পাঁচতলা ভবনের সমান। প্রতিটি এসকেলেটারের ওজন ২৬ টন এবং এই এসকিলেটারগুলি স্থাপনের জন্য একটি ২৫০ টনের ক্রেন বিশেষভাবে স্থাপন করা হয়েছিল।
সুবিধা: উভয় পাশে এসকেলেটর (কেবল উপরে যাওয়ার জন্য)।
আশেপাশের আকর্ষণ (হাঁটার দূরত্বের মধ্যে): জনক প্যালেস শপিং কমপ্লেক্স, আইনক্স থিয়েটার (আগে: সত্যম সিনেমাপ্লেক্স), সাগর রত্না রেস্তোঁরা, পিক্যাডিলি হোটেল (আগে হোটেল হিলটন নামে পরিচিত) এই স্টেশনটি বিকাশপুরীর লোকদেরও পরিষেবা প্রদান করে।
জনক পুরি পশ্চিম মেট্রো স্টেশন দিল্লি মেট্রোর ব্লু লাইন এবং মেজেন্টা লাইনের মধ্যে একটি বিনিময় হিসাবে কাজ করে।
পাতালঘর

পাতালঘর একটি বাংলা হাস্যরসাত্বক ভৌতিক চলচ্চিত্র যার পরিচালক অভিজিত চৌধুরী। এটি শীর্ষেন্দু মুখোপাধ্যায়ের শিশুদের উপন্যাস "পাতালঘর" অনুসারে নির্মিত ও ২০০৩ সালে প্রকাশিত। সিনেমাটির সঙ্গীত পরিচালনা করেন দেবজ্যোতি মিশ্র।
কলকাতার বাসিন্দা সুবুদ্ধি রায় ও তার ভাগ্নে ভুতো ওরফে কার্তিকের কাছে একটি চিঠি আসে। সেখানে জানা যায় নিশ্চিন্তপুর গ্রামে ভাগ্নে কার্তিকের নামে সম্পত্তি আছে। মামা ভাগ্নে দুজনে নিশ্চিন্তপুরে রওনা দেয়। সেখানকার বাড়িতে আশ্রয় নিয়ে তারা নানা অদ্ভুত কান্ডকারখানার সম্মুখীন হতে থাকে। সুবুদ্ধিদের বাড়ির পাশে বাস করেন গোবিন্দ বিশ্বাস, তিনি বিখ্যাত অপয়া। তার মুখ দেখলে নানা বিপদ উপস্থিত হয়। যদিও তিনি সুবুদ্ধি ও কার্তিকের বন্ধু হয়ে ওঠেন। এলাকায় ভুতের বাড়ী খোঁজার নাম করে বিভিন্ন রহস্যময় আগন্তকের আগমন ঘটে। এদের মধ্যে বিজ্ঞানী ভুতনাথ নন্দীও আছেন। বিভিন্ন দল নানা ভাবে এসে হুমকি দিতে থাকে কার্তিককে বাড়িটা ছেড়ে দেওয়ার জন্য। জানা যায় এই বাড়িতে দেড়শো বছর আগে বিজ্ঞানী অঘোর সেন থাকতেন। তিনি পরীক্ষা নিরীক্ষা চালাতেন বাড়ির নিচের কোনো পাতালঘরে। অ্ঘোর সেনের আবিষ্কৃত বাজনার সুরে যেকোনো মানুষ ঘুমিয়ে পড়তে পারত। যা শুনিয়ে দেড়শো বছর ঘুম পাড়ানো যায়। আর সেই বাজনাটিকে হাতিয়ারের মত ব্যবহার করতে দস্যুদল এমনকি ভিনগ্রহের বাসিন্দারা হানা দেয় নিশ্চিন্তপুর। যখন ভুতনাথ নন্দী ও কার্তিক আবিষ্কার করে পাতালঘরে ঢোকার রাস্তা তখনই আক্রমনকারীরা বাড়ির ভেতর ঢুকে পড়ে।
বোটানিকাল গার্ডেন মেট্রো স্টেশন

বোটানিক্যাল গার্ডেন হলো দিল্লি মেট্রোর ব্লু ও মেজেন্টা লাইনের মধ্যবর্তী একটি অন্তঃবদল (ইন্টারচেঞ্জ) মেট্রো স্টেশন। এটি ম্যাজেন্টা লাইনের অন্যতম একটি টার্মিনাল স্টেশন হিসাবে কাজ করে।
বোটানিক্যাল গার্ডেন মেট্রো স্টেশনটি দিল্লি মেট্রোর ব্লু লাইন এবং ম্যাজেন্টা লাইনের উপর অবস্থিত দিল্লির বাইরে প্রথম উত্তোলিত বিনিময় স্টেশন।
বোটানিক্যাল গার্ডেন মেট্রো স্টেশনে উপলব্ধ এটিএম এর তালিকা- 
দিল্লি পরিবহন কর্পোরেশনের ৩৩, ৩৩এ, ৩৪এ, ৩১৯, ৩১৯এ, ৩২৩, ৩৪৭, ৪৪৩, ৪৯৩, ওএলএ৫২ রুট সংখ্যার বাসের স্টেশনটিতে বাস পরিষেবা পরিবেশন করে।
লিওনার্দো ডিক্যাপ্রিও চিরুণীপায়া মাকড়সা

লিওনার্দো ডিক্যাপ্রিও চিরুণীপায়া মাকড়সা (বৈজ্ঞানিক নাম: "Spintharus leonardodicaprioi") হল এক প্রজাতির চিরুণীপায়া মাকড়সা। ডোমিনিকান প্রজাতন্ত্রে পাওয়া এই প্রজাতির মাকড়সাটি লিওনার্দো ডিক্যাপ্রিওর পরিবেশবাদী কর্মকাণ্ডের দরুন তার নামে নামকরণ করা হয়েছে। এটি "Spintharus" গণের অন্তর্ভুক্ত সেই সব প্রজাতিগুলোর মাঝে অন্যতম, যাদের নামকরণ করা হয়েছে বিখ্যাত ব্যক্তিদের নামে। বিখ্যাত ব্যক্তিদের নামে এই গণের নামকরণ করার ঘটনাটি গণমাধ্যমে শিরোনাম হয়েছিল।
ভাটিপাড়া ইউনিয়ন

ভাটিপাড়া ইউনিয়ন সিলেট বিভাগের সুনামগঞ্জ জেলার দিরাই উপজেলার একটি ইউনিয়ন পরিষদ। এর আয়তন ৩৪ বর্গকিলোমিটার এবং জনসংখ্যা ১৭,৬২৯ জন।
ভাটিপাড়ার দর্শনীয় স্থানসমূহ হল ভাটিপাড়া উপস্বাস্থ্যকেন্দ্র, ভাটিপাড়া বাজার,ভাটিপাড়া ইউনিয়ন কমপ্লেক্স, ভাটিপাড়া বড় মসজিদ, ভাটিপাড়া জমিদার বাড়ি, ভাটিপাড়া উচ্চ বিদ্যালয়, পুকুর ,দত্তগ্রামের মহাদেব মন্দিরের কীর্তন,দত্তগ্রাম পুকুর ইত্যাদি।
হাওরবেষ্টিত ভাটি অঞ্চলের চিরায়ত বৈশিষ্ট্য এখানে বিদ্যমান। এই জনপদের অধিকাংশ মানুষ সুদীর্ঘ কাল ধরে কৃষিকাজের সঙ্গে জড়িত। তাই এদের দৈনন্দিন জীবন ও সংস্কৃতি কৃষির সাথে ওতপ্রোতভাবে জড়িত। এখানকার মানুষের উচ্চারিত ভাষায় সিলেটের আঞ্চলিক ভাষার প্রভাব বেশি। শিক্ষিত সমাজ সাধারণত চলিতরীতিতে কথা বলে। বিভিন্ন ধরনের গানের আয়োজন বিভিন্ন উপলক্ষ্যে হয়ে থাকে। এলাকায়, পাড়ায় এবং বিভিন্ন শিক্ষা প্রতিষ্ঠানে শিক্ষামূলক নাটকের আয়োজন করা হয়ে থাকে। পুরাতন সংস্কৃতির বিভিন্ন বিষয় পালিত হয়ে থাকে। অত্র ইউনিয়নের বিভিন্ন ওয়ার্ডে আয়োজিত খেলাধুলার মধ্যে উল্লেখযোগ্য হচ্ছে হাডুডু, পাড়ায় পাড়ায় দাড়িয়াবান্ধা, গোল্লা ছোট ইত্যাদি। আধুনিক সংস্করণের মধ্যে ক্রিকেট ও ফুটবল অন্যতম।
প্রচলিত সকল খেলাধুলাই এখানে হয়ে থাকে। বিনোদনের মধ্যে যাত্রা, নাটক ও বাউলগান অন্যতম।
লিওনার্দো ডিক্যাপ্রিও গুবরে পোকা

লিওনার্দো ডিক্যাপ্রিও গুবরে পোকা (বৈজ্ঞানিক নাম: "Grouvellinus leonardodicaprioi") হল গুবরে পোকার একটি প্রজাতি। গুবরে পোকার এই প্রজাতিটি মালয়েশিয়ায় একদল শৌখিন গবেষকদের দ্বারা আবিষ্কৃত হয়েছিল।
গুবরে পোকার এই প্রজাতিটির নামকরণ করা হয়েছে অভিনেতা লিওনার্দো ডিক্যাপ্রিওর নামে যিনি বিভিন্ন পরিবেশবাদী কর্মকাণ্ড ও জলবায়ু পরিবর্তন সম্পর্কে গণসচেতনতা তৈরিতেও অবদান রেখেছেন। লিওনার্দো ডিক্যাপ্রিওর নামে গুবরে পোকার এই প্রজাতির নামকরণের ঘটনাটি গণমাধ্যমে শিরোনাম হয়েছিল।
সিঁথি সাহা

সিঁথি সাহা একজন বাংলাদেশী গায়িকা। "প্রজাপতি" (২০১১) ছবিতে ফেরদৌস ওয়াহিদের সাথে তিনি গান করেছেন । তিনি ঠাকুর গান, লোক এবং চলচ্চিত্রের গানও গান করেন। তিনি চার স্টুডিও অ্যালবাম তৈরি করেছেন। 
সিঁথি সাহা তার মায়ের কাছ থেকে সংগীত শিখেছেন। শিথির পরামর্শদাতা হলেন অশোক সাহা ও মরহুম ওহাইদুল হক। তিনি ছায়ানট এবং শমলন পরিষদ থেকে শাস্ত্রীয়, লোক এবং আধুনিক গানের সংগীত শিখেছিলেন। "রবীন্দ্র সংগীতের" জন্য দেওয়া চারটি জাতীয় পুরস্কার সহ তিনি সে বছরে ১০০ এরও বেশি পুরস্কার জিতেছেন। 
২০০৫ সালে, সিঁথি সাহার রবীন্দ্রনাথ ঠাকুরের গানের সংকলন "কিছু বলবো বলে" অ্যালবামটি দিয়ে আত্মপ্রকাশ ঘটে। এটি জনপ্রিয়তা অর্জন করেছিল। ২০০৯ সালে, তিনি তার দ্বিতীয় অ্যালবাম "কল্পনা" প্রকাশ করেছিলেন, এতে ১২ টি গান রয়েছে। তিনি তার প্রথম একক এবং তৃতীয় সামগ্রিক অ্যালবাম "গল্প পাতায়" দিয়ে জাতীয় স্বীকৃতি পেয়েছিলেন। ২০১৫ সালে, তিনি তার চতুর্থ অ্যালবাম "মন বালিকা" প্রকাশ করেছিলেন। ১৩ ই মার্চ, ২০১৬-এ, তাকে বাংলা সংগীতে অবদানের জন্য নিউজিল্যান্ডের অকল্যান্ডে অনুষ্ঠিত ইন্দো-বাংলাদেশ সাংস্কৃতিক উৎসবে একটি বিশেষ সম্মাননা দেওয়া হয়েছিল।
শোভা রানী ত্রিপুরা

শোভা রানী ত্রিপুরা হলেন একজন বাংলাদেশি শিক্ষক ও লেখক যিনি ২০১৭ সালে বেগম রোকেয়া পদক লাভ করেছিলেন।
শোভা রানী ত্রিপুরা ১৯৫৯ সালের ২ ফেব্রুয়ারি রাঙামাটিতে জন্মগ্রহণ করেন। তিনি পাহাড়ে বসবাসকারী জাতিগোষ্ঠীদের নিয়ে অনেক বই রচনার পাশাপাশি ছোটগল্প, উপন্যাস ও নাটক রচনা করেছেন। তিনি মহলছড়ি চৌঙরাছড়ি সরকারি প্রাথমিক বিদ্যালয়ের প্রধান শিক্ষক হিসেবেও দায়িত্ব পালন করেছেন।
শোভা রানী ত্রিপুরা ১৯৮৪ সালে মংছেন চীং মংছিনের সাথে বিবাহবন্ধনে আবদ্ধ হয়েছিলেন। মংছেন চীং মংছিন ২০১৬ সালে একুশে পদক লাভ করেছিলেন। তাদের সংসারে দুইটি কন্যা সন্তানের জন্ম হয়েছিল।
শোভা রানী ত্রিপুরা ২০১৭ সালে বেগম রোকেয়া পদক লাভ করেছিলেন।
২০১৭–১৮ পাকিস্তান মহিলা ক্রিকেট দলের শ্রীলঙ্কা সফর

পাকিস্তান জাতীয় মহিলা ক্রিকেট দল মার্চ ২০১৮ এ শ্রীলঙ্কা জাতীয় মহিলা ক্রিকেট দলের সাথে খেলতে শ্রীলঙ্কা সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। মহিলা ওডিআই খেলাগুলো ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। সিরিজটি শুরুর পূর্বে পাকিস্তান ক্রিকেট বোর্ড (পিসিবি) লাহোরে ট্রেনিং ক্যাম্পের জন্য ২১ সদস্যের একটি দল নির্বাচন করে। পাকিস্তান মহিলা দল ওডিআই সিরিজটি ৩-০তে এবং টি২০আই সিরিজটি ২-১ এ জয় লাভ করে।
গড়মূর সত্র

গড়মূর সত্র হল আসামের চারটি রাজসত্রের তৃতীয় সারির সত্র। স্থাপন কাল হিসেবে দ্বিতীয়। প্রতিষ্ঠাতা সত্রাধিকার শ্রী শ্রী জয়হরিদেব। প্রথমে গড়মূর সত্র দুটি ছিল। একটি বর গড়মূর এবং অন্যটি ছোট গড়মূর। দুইটি মাজুলীর সারজানের কাছে পাশাপাশি ছিল। পরে দুটিই সামিল হয়ে এক হয়। আহোম রাজা প্রতাপ সিংহের তৈরী সেবাতল গড়ের সামনে স্থাপন করার জন্য সত্রটির নাম হয় গড়মূর সত্র। বাকী তিনটি রাজসত্রের মতো এই সত্র আজ পর্যন্ত একবারও স্থান পরিবর্ত্তন করা হয়নি৷ আগে গড়মূর সত্রের অতুল ঐশ্বর্য্য সম্পত্তি ছিল। ১৮৩৬ সালে ডেভিড স্কটের ইস্তাহারে সম্মতি না দিয়ে ইংরাজ আনুগত্য স্বীকার না করাতে সত্রের ২৪০০০ পুরো লাখেরাজ ভুমির বৃত্তি পরিত্যাগ করে দেওয়া হয়। এই ঘটনা অধিকার শ্রী শ্রী রঘুদেবের সময়ে ঘটে। বর্তমান সত্রটি বিশেষত ইচ্ছাকৃত দানের ওপর চলছে।
এখনো পর্যন্ত ১৪জন ব্যক্তি সত্রাধিকার পদে অধিষ্ঠিত হয়েছেন।
১) ৺ জয়হরি দেব
২) ৺ লক্ষ্মীনারায়ণ দেব
৩) ৺ জয়রাম দেব
৪) ৺ বলোরাম দেব
৫) ৺ হরিদেব (প্রথম)
৬) ৺ কৃষ্ণদেব
৬) ৺ বাসুদেব
৭) ৺ রঘুদেব
৮) ৺ হরিদেব (দ্বিতীয়)
৯) ৺ ভদ্রকৃষ্ণদেব
১০)৺ যোগচন্দ্রদেব
১১)৺ পীতাম্বর দেব
১২)৺ কৃষ্ণচন্দ্র দেব
১৪)শ্রী শ্রী হরিচন্দ্র দেব (বর্তমান সত্রাধিকার)
যোরহাট জেলা
দক্ষিণপাট সত্র

দক্ষিণপাট সত্র হল আসামের চারটি রাজসত্রের মধ্যে দ্বিতীয় সারির সত্র। শিষ্যের সংখ্যা কটি রাজসত্রের মধ্যে অনেকটা বেশি। আহোম রাজা জয়ধ্বজ সিংহের সময় ১৫৮৪ শকাব্দে মাজুলিতে স্থাপন করা হয়। প্রথম সত্রাধিকার ছিলেন শ্রীশ্রী বনমালিদেব । এখনো পর্যন্ত পনের জন সত্রাধিকার পদে অধিষ্ঠিত হয়েছে । বর্তমান সত্রাধিকার হলেন শ্রী শ্রী রমানন্দ দেবগোস্বামী । বিভিন্ন কারণে এই সত্রটি কয়েকবার স্থানান্তর করা হয়েছে। মূল সত্রটি মাজুলীতে অবস্থিত । বর্তমানে এর একটি শাখাসত্র যোরহাট জেলার টীয়কর চটাইতে স্থাপন করা হয়েছে৷
সত্রের ইষ্টদেবতার মুর্ত্তি হল শ্রী শ্রী যাদবরাই মহাপ্রভু।
মার্তণ্ড

হিন্দুধর্মে মার্তণ্ড হলেন একজন দেবতা৷ বেদে উল্লিখিত আটজন সৌরদেবতা তথা আদিত্যের অষ্টমজন হলেন মার্তণ্ড৷ দেবী অদিতির সন্তান হওয়ায় তিনি কনিষ্ঠ বা অষ্টম আদিত্য নামে পরিচিত৷
মার্তণ্ড শব্দটির অক্ষর বিশ্লেষণ করলে বোঝা যায় যে এটি মৃত শব্দের রূপ ভেদ থেকে এসেছে৷ মৃত শব্দে মার্ত রূপ ভেদের অর্থ মৃৃত্যু সম্বন্ধীয়, যা অতীত ঘটিত হয়েছিলো এমন৷ আবার অণ্ড অর্থ ডিম্ব বা পাখি৷ আবার কুসুম অর্থে অণ্ড ব্যবহৃত হয়, একইভাবে সূর্যের মৃৃদু বা কমে আসা আভাকেও কুসুম আভা বলা হয়ে থাকে৷ অর্থাৎ মার্তণ্ড শব্দের বিশ্লেষিত অর্থ দাঁড়ায় মৃত সূর্য বা দিগন্তের দিকে অস্তমিত সূর্য৷
ঋগ্বেদের দশম অধ্যায়ে বর্ণিত রয়েছে যে,
অদিতি যৌবনকালে সাত সন্তানের মাতা ছিলেন এবং পরবর্তীকালে তার মার্তণ্ড নামে একটি পুত্রসন্তান জন্মলাভ করে৷ যদিও ঋগ্বেদের একাধিক স্তবমন্ত্রে তাকে অন্যান্য আদিত্যের মতোই সূর্যের একটি রূপ বলেই চিহ্নিত করা হয়েছে৷ কিন্তু উপর্যুক্ত মন্ত্র অনুসারে বোঝা যায় যে অদিতি তার কনিষ্ঠ পুত্রকে ত্যাগ করেছিলেন৷
তৈত্তিরীয় আরণ্যকের শ্লোক থেকে পাওয়া যায় যে, 
"তৎ পরা মার্তণ্ডং আ অভরত" অর্থাৎ তিনি মার্তণ্ডকে জীবন ও মৃত্যুর মাঝখানে রাখলেন৷ এরপর আরণ্যকে অন্যান্য আটজন সন্তানের নাম দেওয়া রয়েছে কিছুটা অভাবে; মিত্র, বরুণ, ধাত্রী, আর্যমন, অংশু, ভগ, ইন্দ্র এবং বিবস্বত৷ কিন্তু এ সম্পর্কে বিস্তারিত আর বিশেষ কিছু নেই, এমন কি এই আটটি নামের মধ্যে মার্তণ্ডের অপর নাম কোনটি তার উল্লেখও নেই৷
বেদ পরবর্তী যুগে যখন দিত্য সংখ্যা আট থেকে বৃদ্ধি পেয়ে বারোতে উত্তীর্ণ হয় তখন মূলত বিবস্বত নামটির বহুল ব্যবহার মেলে৷ বিবরণ অনুসারে মার্তণ্ড এবং বিবস্বত ছিলো একে অপরের পরিপূরক হয়তো বা একই দেবতার নামভেদ৷
মার্তণ্ড সূর্য মন্দিরটি জম্মু কাশ্মীরের অনন্তনাগ জেলাতে অবস্থিত এবং এটি মার্তণ্ডদেবকে উদ্দেশ্য করে নির্মিত৷ বর্তমানে এই একমাত্র মার্তণ্ড মন্দিরটিতে বহির্শত্রুর বারংবার আক্রমনে উহার ভগ্নদশা হয়েছে৷ ভগ্নদশায় মার্তণ্ড মন্দিরে এখন পূর্বের মতো আর কোনো পূজা-উৎসর্গও করা হয় না৷
গাজনার বিল

গাজনার বিল বা বিল গাজনা পাবনা জেলার সুজানগর উপজেলার বৃহত্তম বিল। বিলটি ১৬ টি ছোট-বড় বিলের সমন্বয়ে তৈরি হয়েছে। এটি সুজানগর উপজেলার প্রায় মাঝখানে অবস্থিত। পাবনা জেলার সুজানগর উপজেলার অর্থনৈতিক উন্নয়ন অনেকাংশ এই বিলের উপর নির্ভর করে। সুজানগর উপজেলার ১০ টি ইউনিয়নের সাথেই বিলটি সংযুক্ত রয়েছে। গাজনার বিলের পানির প্রধান উৎস যমুনা নদী, পদ্মা নদী ও চলন বিল। গাজনার বিল ও পদ্মা নদীর সংযোগ কেন্দ্র হিসেবে রয়েছে "বাদাই সুইচ গেইট" নামে একটি সুইচ গেইট রয়েছে। সুইচ গেইটটি বাঁধেরহাট-সুজানগর সড়কের (মুজিব বাঁধ বলে পরিচিত) সাগরকান্দি গ্রামে বাদাই নদের উপরে অবস্থিত।
১৯৭২ সালের ফেব্রুয়ারি মাসে পাবনা জেলাকে বন্যামুক্ত ও গাজনার বিলের কৃষি উৎপাদন বৃদ্ধি করতে বেড়ার নগরবাড়িতে ১৫৮ কিলোমিটার দীর্ঘ ‘মুজিব বাঁধ’ নির্মাণ করা হয়।
২০১০ সালে বিলের ঐতিহ্য ফেরাতে ৪১৩ কোটি টাকা ব্যয়ে বহুমুখী উন্নয়ন প্রকল্প গ্রহণ করা হয়। এই প্রকল্পের আওতায় সারা বছর বিলে পানি ধরে রাখতে ছোট ছোট সংযোগ খাল তৈরি করা হয়।
সুজানগর উপজেলার আত্রাই ও পদ্মা নদীর সংযোগে সৃষ্ট এ বিল গাজনা (গ-হস্তী বলেও পরিচিত) উপজেলার সবগুলো ইউনিয়ন জুড়ে বিস্তৃত। বিলের পূর্ব পাশে রানীনগর ইউনিয়ন, পশ্চিম পাশে মানিকহাট ইউনিয়নের বোনকোলা, উলাট, খয়রান সহ কিছু গ্রাম স্পর্শ করেছে। গাজনার বিলের এক পাশে রয়েছে বোনকোলা গ্রাম, এক পাশে রয়েছে হাটখালি ইউনিয়ন, এক পাশে রয়েছে চরগোবিন্দপুর ও আরেক পাশে খয়রান-গাবগাছি। এই চারটি স্থানের মাঝেই গাজনার বিল অবস্থিত।
গাজনার বিলের আয়তন প্রায় ১২ বর্গ মাইল বা ৩১০০ হেক্টর বা ৩১ বর্গকিলোমিটার। তবে এই বিলের সব মিলিয়ে পানি না আসা অংশসহকারে আবাদি জমির পরিমাণ প্রায় ১০,০০০ হেক্টর। এইসব জমিতে পাট, পিঁঁয়াজ ও বিভিন্ন জাতের ধান ও মাছের চাষ প্রভৃতি উৎপাদন হয়ে থাকে। এই বিলের ৯,০০০ হেক্টর জমিতে পিয়াজ উৎপন্ন হয়ে থাকে।
এই বিলের সৌন্দর্যে মুগ্ধ হয়ে প্রতি বছর বহু পর্যটক ভ্রমণ করে থাকে। গাজনার বিলের মধ্যে খয়রান ব্রিজ নামক স্থানে বহু মানুষের সমাগম ঘটে থাকে। বিশেষ করে ঈদ ও বিশেষ ছুটির দিনে এখানে পর্যটকের সংখ্যা দ্রুত বাড়তে থাকে।
এআরওয়াই মিউজিক

এআরওয়াই মিউজিক () (পূর্বে "দি মিউজিক" নামে পরিচিত ছিল) হচ্ছে একটি পাকিস্তানি পরিশোধযোগ্য টেলিভিশন সঙ্গীত চ্যানেল, যেটি ২০০৩ সালে সালমান ইকবাল কর্তৃক প্রতিষ্ঠা করা হয়। এটি এআরওয়াই ডিজিটাল নেটওয়ার্কের একটি অংশ। চ্যানেলটি মূলতঃ পপ, রক, ভাঙড়া, শাস্ত্রীয় এবং লোকগীতিসহ বিভিন্ন ঘরানার সংগীত পরিবেশন করে থাকে। এছাড়াও এটি ইন্টারেক্টিভ শো, সেলিব্রিটিদের সাক্ষাৎকার, কৌতুকানুষ্ঠান, থিম শো, অ্যানিমেশন এবং লাইভ কনসার্ট প্রচার করে থাকে।
চ্যানেলটির দীর্ঘতম চলমান অনুষ্ঠানের মধ্যে রয়েছে উইকার আলীর উপস্থাপনায় আন্তর্জাতিক সঙ্গীত বিষয়ক অনুষ্ঠান, যেটি ইংরেজি ও পশতু উভয় ভাষায় পরিচালিত হয়ে থাকে।এআরওয়াই মিউজিক প্রথম সরাসরি লিঙ্ক-আপ অর্জনকারী প্রথম স্যাটেলাইট চ্যানেলগুলির মধ্যে একটি, যেটি লন্ডন, যুক্তরাজ্য, মার্কিন যুক্তরাষ্ট্র, পাকিস্তান, ভারত, বাংলাদেশ, শ্রীলঙ্কা, আফগানিস্তান এবং দুবাই ষ্টুডিও থেকে পরিচালিত হয়ে থাকে।
এআরওয়াই মিউজিকের নিম্নলিখিত অনুষ্ঠানমালা সম্প্রচার করে থাকে:
গোত্র (২০১৯-এর চলচ্চিত্র)

"এই নিবন্ধটি ২০১৯ সালের বাংলা চলচ্চিত্র সম্পর্কে। বংশ বা গোষ্ঠী যে গোত্রকে বোঝায়, সেটির জন্য, গোত্র দেখুন।"
গোত্র একটি ২০১৯ সালের ভারতীয় বাংলা চলচ্চিত্র। ছবিটি শিবপ্রসাদ মুখোপাধ্যায় এবং নন্দিতা রায় দ্বারা পরিচালিত ও প্রযোজিত। নাইজেল আক্কারা, অম্বরীশ ভট্টাচার্য, সাহেব চট্টোপাধ্যায়, মনালি দে এবং আনুশুয়া মজুমদার অভিনীত ছবিটি মা-ছেলের সম্পর্কের সার্থকতা আবিষ্কার করে। ছবিটি ২৩ আগস্ট ২০১৯ সালে মুক্তি পায়।
একনিষ্ঠ বৈষ্ণব মুক্তি দেবী, গোবিন্দ ধাম নামে একটি পুরোনো প্রাসাদের মধ্যে বসবাস করেন; তার পুত্র অনির্বাণ বিদেশে বসবাস করে। তারেক আলী হলেন প্রাক্তন আসামি, যিনি নিজেকে নতুন ভাবে ও জীবন পুনরায় শুরু করার চেষ্টা করছেন। তাকে প্রাসাদের তত্ত্বাবধায়ক হিসাবে মুক্তি দেবী নিয়োগ করেন। এরপরে মুক্তি দেবী ও তারেকের মধ্যে মা-ছেলের সম্পর্ক গড়ে উঠতে শুরু করে, যদিও তারেকের মুসলিম পরিচয় সম্পর্কে অবগত নন মুক্তি দেবী। সেই যুগের অন্তর্নিহিত সামাজিক সমস্যাগুলি চিত্রিত হয়েছে ছবিতে।
২ জুলাই ২০১৯ সালে ছবিটির আনুষ্ঠানিক টিজারটি উইন্ডোজ প্রোডাকশন দ্বারা প্রকাশ করা হয়।. ছবিটির দ্বিতীয় অফিসিয়াল টিজার ১৭ জুলাই ২০১৯ সালে উইন্ডোজ প্রোডাকশন দ্বারা প্রকাশিত হয়।
ছবিটির অফিশিয়াল ট্রেলারটি উইন্ডোজ প্রোডাকশন দ্বারা ২৬ জুলাই ২০১৯ সালে উন্মোচন করা হয়।
এটি প্রেক্ষাগৃহে ২৩ আগস্ট ২০১৯ সালে মুক্তি পায়।
নিজের গানের কথায় সঙ্গীতে (সাউন্ডট্র্যাক) সুর করেছেন অনিন্দ্য চট্টোপাধ্যায়। "রঙ্গবতী" গানটি ওড়িয়া গান 'রঙ্গবতী' দ্বারা অনুপ্রাণিত। ওড়িয়া গানটি মিত্রভানু গাঁটিয়া'র রচিত ও গানে সুর প্রদান করেছেন প্রভুদত্ত প্রধান।
সাধুবাবার লাঠি

সাধুবাবার লাঠি একটি বাংলা হাস্যরসাত্বক চলচ্চিত্র যার পরিচালক সংগীতা ব্যানার্জী। এটি শীর্ষেন্দু মুখোপাধ্যায়ের শিশুদের উপন্যাস "সাধুবাবার লাঠি" অনুসারে এ ভি প্রোডাকসন্স দ্বারা নির্মিত ও ২১ নভেম্বর ২০০৮ সালে প্রকাশিত।
গ্রামের সরল ছেলে নবীনের কাছে একটি লাঠি দিয়ে যান তার কাকা। সেটির মধ্যে অলৌকিক কিছু ক্ষমতা আছে, কারণ লাঠিটি কোনো এক সাধুবাবার। গ্রামের চোর নিমাই জানতে পারে নবীন টাকা নিয়ে নির্জন মাঠের মধ্যে দিয়ে রাত্রে ফিরবে। নিমাই ডাকাতদলকে এই কথা জানালে তারা দলবলসহ চড়াও হয় নবীনের ওপর। নবীন কে উদ্ধার করতে এসে তার দুই বন্ধু জগাই আর মাধাই দেখে নবীন একাকী যুদ্ধ করে হঠিয়ে দেয় ডাকাতদলকে। আসলে সাধুবাবার অলৌকিক ক্ষমতাসম্পন্ন লাঠিটাই নবীনকে দিয়ে এই কাজ করিয়েছে। এই খবর চারিদিকে চাউর হয়ে যায়। সকলেই চায় লাঠিটা হস্তগত করতে। নিমাই চোর শেষ পর্যন্ত লাঠিটি চুরি করে নিলেও তার ব্যবহার করতে পারেনা কারণ সেটা খারাপ উদ্দেশ্যে ব্যবহার করা যায়না। সাধুবাবার লাঠি নিয়ে বিভিন্ন দল নিজেদের মধ্যে ঝগড়া ও মারামারিতে জড়িয়ে নিজেরাই ঘায়েল হয়। নবীন আবার লাঠিটি ফিরে পায় এবং তা পুঁতে দেয় সাধুবাবার কবরের ওপর।
২০১৮ দক্ষিণ আফ্রিকা মহিলা ক্রিকেট দলের ইংল্যান্ড সফর

দক্ষিণ আফ্রিকা জাতীয় মহিলা ক্রিকেট দল ২০১৮ সালের জুনে ইংল্যান্ড মহিলা ক্রিকেট দল-এর সাথে খেলতে ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক খেলা। যা ছিল ২০১৭–২০ আইসিসি মহিলা চ্যাম্পিয়নশিপ প্রতিযোগিতার অংশ। ২০১৭ মহিলা ক্রিকেট বিশ্বকাপ জয়ের পর এটি ছিল ইংল্যান্ডের প্রথম দেশের মাটিতে সিরিজ। উক্ত ডব্লিউওডিআই সিরিজের পর উভয় দল ২০১৮ ইংল্যান্ড মহিলা ত্রি-দেশীয় সিরিজ খেলে, তৃতীয় দল হিসাবে যোগ দেয় নিউজিল্যান্ড জাতীয় মহিলা ক্রিকেট দল। ইংল্যান্ড মহিলা দল ডব্লিউওডিআই সিরিজটিতে ২-১ এ জয়লাভ করে।
ক্যাথরিন ক্রসকে সিরিজের শেষ ও ফাইনাল খেলার জন্য ইংল্যান্ড স্কোয়াডে ডাকা হয়েছিল।
মালয়েশিয়ান ক্রিকেট অ্যাসোসিয়েশন

মালয়েশিয়ান ক্রিকেট অ্যাসোসিয়েশন হচ্ছে মালয়েশিয়ায় ক্রিকেট খেলা পরিচালনাকারী কর্মকর্তা পর্ষদের একটি অফিসিয়াল সংস্থা। তার বর্তমান সদর দপ্তর রয়েছে কুয়ালালামপুর, মালয়েশিয়ায়। মালয়েশিয়ার ক্রিকেট অ্যাসোসিয়েশন হচ্ছে আন্তর্জাতিক ক্রিকেট কাউন্সিলে মালয়েশিয়ার প্রতিনিধিত্বকারী একটি সংস্থা। সংস্থাটি ১৯৬৭ সাল থেকে আইসিসির সহযোগী সদস্য। ১৯৮৩ সাল থেকে সংস্থাটি এশিয়ান ক্রিকেট কাউন্সিলেরও সদস্য।
মিতিন মাসি (চলচ্চিত্র)

মিতিনমাসি হল একটি প্রকাশিতব্য বাংলা রহস্য চলচ্চিত্র যার পরিচালক অরিন্দম শীল ও প্রযোজক ক্যামেলিয়া প্রযোজনা সংস্থা। লেখিকা সুচিত্রা ভট্টাচার্যের কাহিনী "হাতে মাত্র তিনটে দিন" অনুসারে এই চলচ্চিত্রে মিতিন মাসি'র ভূমিকায় অভিনয় করেছেন কোয়েল মল্লিক। ২০১৯ সালের দুর্গাপুজা উপলক্ষ্যে ২ অক্টোবর চলচ্চিত্রটি মুক্তি পায়। ছবিটির চিত্রনাট্য লিখেছেন পদ্মনাভ দাশগুপ্ত ও সঙ্গীত পরিচালনা করেছেন বিক্রম ঘোষ।
বাগেরহাট পৌরসভা

বাগেরহাট পৌরসভা বাংলাদেশের খুলনা বিভাগের বাগেরহাট জেলার একটি স্বায়ত্তশাসিত স্থানীয়
সরকার সংস্থা। এ পৌরসভাটি বাগেরহাট শহরের উন্নয়নমূলক কাজ ও পৌরসেবা প্রদান করে থাকে।
কালোভ্রমর

কালোভ্রমর একটি বিখ্যাত বাংলা রহস্য উপন্যাস। নীহার রঞ্জন গুপ্তের লেখা এই রহস্য উপন্যাসে প্রথম গোয়েন্দা কিরীটী রায়ের আবির্ভাব হয়। উপন্যাসটি ৩০ এর দশকে লেখা হয়। মিত্র ও ঘোষ প্রকাশনী ১৯৬৩ সালে প্রথমে চার খণ্ডে এটি প্রকাশ করে।
কালোভ্রমর একটি রহস্যময় চরিত্র, সে আসলে একজন অত্যন্ত প্রতিভাবান ডাক্তার যার আসল নাম মিঃ সান্যাল। পরিস্থিতির চাপে সান্যাল দস্যুতে পরিণত হলেও উপন্যাসের শেষে তার মানবিক মুখ প্রতিফলিত হয়েছে। সে চিঠি দিয়ে কলকাতার বাঙালী যুবক সুব্রতকে জানায় যে তার বর্মাতে প্রাপ্ত সম্পত্তির অধিকারের দাবী ছেড়ে দিতে। কালোভ্রমরের দুর্নাম ব্রিটিশ পুলিশ বিভাগের কাছে ছিল। বহুবার তাকে ধরতে চেষ্টা করেও তারা ব্যর্থ হয়। সাহসী সুব্রত কালোভ্রমরের হুমকিতে পাত্তা না দিয়ে বর্মা যেতে উদ্যোগী হলে তাকে বন্দী করে কালোভ্রমরের সহচর। কালোভ্রমর গোয়েন্দা কিরীটি রায়কে চ্যালেঞ্জ ছুড়ে দেয়। কিরীটি তাকে ধরবার জন্য পাড়ী দেয় বর্মা মুলুক।
কালোভ্রমর অবলম্বনে "কিরীটী ও কালোভ্রমর" চলচ্চিত্রটি ২০১৬ সালে অনিন্দ্য বিকাশ দত্তের পরিচালনায় প্রকাশিত হয়। এই ছবিতে কিরীটী রায় ও কালোভ্রমরের ভূমিকায় অভিনয় করেন যথাক্রমে ইন্দ্রনীল সেনগুপ্ত ও কৌশিক সেন।